የዶክምንተሪ ፊልም አሠራር በአንድ ባለሙያ የሚጀመርና የሚፈጸም ሳይሆን በርካታ ባለሙያዎችን የሚያሳትፍ፣ ከፍተኛ ጥንቃቄ የሚጠይቅ፣ ተከታታይ የሆኑ ምክሮችንና ጥናቶች የሚጠይቅ ስለሆነ በዚህ የዲክምንተሪ ፊልም ሥራ በርካታ ባለሙያዎች ተሳትፈዋል፣ ብዙ ጊዜ የፈጀ ምክክርና ውይይተ ተደርጓል፣ እንዲሁም ታሪካዊ መረጃንና የቃል ትውፊትን ያማከሉ አስፈላጊ ጥናቶች ተከናውነዋል፡፡ በመጀመሪያ አስፈላጊ ናቸው የሚባሉ የታሪክ ቅደም ተከተሎች ዳሰሳ ጥናት ተከናውኗል፤ በመቀጠልም ከዓቢይ ኮሚቴው በታዘዘው መሠረት የመጀመሪያው ዶክምንተሪ በአንድ ሲዲ እንዲጠናቀቅ የተወሰነ በመሆኑ ምን ዓይነት ይዘት ይኑረው የሚለውን ውይይት በማድረግ የመጀመሪያው ዶክምንተሪ የታሪክን ሂደት የሚያሳይ፣ በአክሱም በየዘመኑ የተከሰቱ ታሪኮች በአጭር በአጭሩ የሚዳስስ፣ መጠነኛ ቃለ መጠይቆችን የያዘ፣ የሙዚየሙን ግንባታ አጀማማርና አሁን የደረሰበትን ደረጃ የሚጠቁም እንዲሆን ስምምነት ላይ በመደረሱ በዚሁ መሠረት ዝግጅቱ ቀጠለ፤ ከዚያም በተደረጉት ውይቶችና ምክክሮች ላይ የተመሠረተ የመጀመሪያ ደረጃ የዶክምንተሪ ፊልም ወይም የዘጋቢ ፊልም ጥናታዊ ጽሑፍ ተዘጋጂቶ ለኮሚቴው ቀረበ፤ በዚህ ጽሑፍ መሠረትም የመስክ ጉብኝት እና መረጃ ማሰባሰብ ሥራ እንዲሁም አስፈላጊ የሆኑ የታሪካዊ ቦታዎች የቪዲዮ ቀረጻ ተከናውኗል፣ በዚህም በተለይ ወቅታዊ የሆኑ የሙዚየሙን ግንባታ እንቅስቃሴ የሚያሳዩ ምስሎች ከአባ ኪሮስ ገብረአብ አግኝተናል፣ የመስክ ቀረጻው በአቶ ወንድ ወሰን ስቱዲዮ ተከናውኗል፡፡